text: Line Vedel klar til ny finale på LPGA Touren
  22 marts 2014 kl. 06.57
  For tredje gang i lige så mange turneringer klarede Line Vedel fredag cuttet på LPGA Touren.
  I Phoenix, USA, er der i disse dag sønderjysk islæt på golfbanerne ved JTBC Founders Cup. Fredag fulgte Line Vedel torsdagens åbningsrunde i 70 slag op med en runde fredag i 69 slag. Det betyder, at hun efter 36 huller har en score -5.
  For det unge golftalent rækker til en placering som nummer 29, hvilket er nok til at gå videre til weekendens finalerunde. Men på trods af det, så ærgrer det Line Vedel, at hun ikke havde mere succes med putteren på Wildfire Golf Club i Phoenix.
  - Jeg spillede rigtig solidt og havde derfor også en del chancer, men jeg fik ikke så mange birdies, som jeg ville, siger Line Vedel
  Turneringen på ørkenbanen i det vestlige USA slutter i morgen søndag, derefter venter der Haderslevpigen to turneringer i Californien
  